stanford-oval/wikipedia huggingface dataset:
Kirjekuori
Kirjekuorityypit

Perinteinen, käsin tapahtuvaan postitukseen käytetty kuori on kolmioläppä- eli kärkikuori, jonka läppä on kolmion muotoinen. Koneelliseen postitukseen, joka muodostaa ylivoimaisen valtaosan kirjeliikenteestä, soveltuvat suoraläppäiset tai kaarevaläppäiset kuoret.
Noin puolet käytetyistä kirjekuorista on ikkunakuoria, joissa kuoren sisään taitetun lomakkeen vasemmassa yläkulmassa olevat vastaanottajan nimi ja osoite näkyvät ikkunan läpi. Näin säästetään postituksessa yksi työvaihe, osoitteen kirjoittaminen kuoreen tai siihen kiinnitettävään osoitetarraan. Ikkunan materiaalina käytetään polystyreeniä tai pergamiinia.
Yksityiseen kirjeenvaihtoon on saatavilla koristeellisia, ylellisiä ja värikkäitä kirjekuoria ja niihin sointuvia kirjepapereita. Tällaiset kirjekuoret on usein tehty läpinäkymättömiksi vuoraamalla ne kuoren päällipaperia tummemmalla, ohuella koristepaperilla. Halvempi tapa estää kirjen sisällön näkyminen valoa vasten kirjekuoren läpi on painaa kirjekuoren sisäpintaan tumma väri tai paljon pieniä yksityiskohtia sisältävä kuvio. Tätä tapaa käytetään myös tietokonetulostetuissa palkkakuorissa.
Arkisessa massapostituksessa yleisimmäksi kirjekuoripaperiksi on vakiintunut valkoinen, tulostukseen ja kopiointiin käytettävää toimistopaperia muistuttava paperilaatu. Se on syrjäyttänyt 1900-luvulla yleisimmin käytetyn, toiselta puoleltaan kiillotetun ruskean voimapaperin, jonka markkinaosuus on kirjekuoressa enää muutamia prosentteja.
Historia

Kirjekuoren varhaismuoto oli kirjekotelo, joka oli muodostettu taitetusta paperiarkista, tavallisesti itse kirjeestä. Varsinaiset kirjekuoret alkoivat vähitellen tulla käyttöön 1700-luvun alkupuolella. Isossa-Britanniassa ne yleistyivät 1820-luvulla kirjakauppias Brewerin toiminnan tuloksena. Koneellisesti valmistetut kirjekuoret alkoivat syrjäyttää käsin tehtyjä kirjekuoria 1850-luvulla. Suomessa kirjekuorien käyttö alkoi 1860-luvulla.
Aiheesta muualla

Wikimedia Commonsissa on kuvia tai muita tiedostoja aiheesta .
Suomen Posti Oyj
Lommi

Lommi on muun muassa seuraavien henkilöiden sukunimi:
Jyri Lommi, suomalainen kardiologian ylilääkäri ja professori
Miikka Lommi, suomalainen musiikkivideo-ohjaaja
Misa Lommi (s. 1987), suomenruotsalainen näyttelijä ja tanssija
Oiva Lommi (1922–2000), suomalainen soutaja ja olympiamitalisti
Veikko Lommi (1917–1989), suomalainen soutaja ja olympiamitalisti.
| --- | --- |
: Tällä täsmennyssivulla luetellaan henkilöitä, joilla on sama sukunimi.
Late Night with Conan O’Brien

| Late Night with Conan O’Brien |
| --- | --- |
 Late Nightin alkutunnus.
Tyyli:  Keskusteluohjelma Komedia
Kestoaika:  42–43 minuuttia
Luoja(t):  NBC
Pääosissa:  Conan O’Brien Andy Richter (1993–2000) Max Weinberg The Max Weinberg 7
Alkuperämaa:   Yhdysvallat
Alkuperäiskieli:  englanti
Verkko:   NBC  Sub
Esitetty:  13. syyskuuta 1993 – 20. helmikuuta 2009
Jaksoja:  2 725 
Tuotanto
Tuotantoyhtiö(t):  Broadway Video Conaco Universal Media Studios
Edeltäjä:  Late Night with David Letterman
Seuraaja:  Late Night with Jimmy Fallon
Aiheesta muualla
IMDb 
Late Night with Conan O’Brien oli yhdysvaltalainen NBC-televisiokanavan myöhäisillan keskusteluohjelma, jota esitettiin vuosina 1993–2009. Ohjelma sisälsi ajankohtaista aiheista muodostettua satiiria, julkisuuden henkilöiden vierailuja, stand up -komiikkaa sekä musiikkivieraita. Late Nightia juonsi Conan O’Brien ja se kuvattiin New Yorkin Rockefeller Centerissä. Suomessa ohjelmaa esitti aluksi vuonna 2000 kaapelikanava TVTV! ja vuodesta 2001 sen seuraaja Sub.
Historia

Vuonna 1992 David Letterman, NBC-kanavan Late Night with David Lettermanin pitkäaikainen juontaja, hävisi kilpailun The Tonight Show’n juontajan paikasta Jay Lenolle edellisen juontajan Johnny Carsonin jäädessä eläkkeelle. Letterman lähti ulos NBC:ltä ja hän lähti tekemään CBS-kanavalla uutta ohjelmaa nimeltä Late Show with David Letterman. Nykyäänkin Lettermanin isännöimä Late Show kilpailee The Tonight Show’n kanssa suosituimman myöhäisillan talk show’n paikasta. Lettermanin lähdettyä Conan O’Brien korvasi hänet Late Nightin isäntänä.
Ensimmäinen O’Brienin juontama jakso esitettiin NBC-kanavalla 13. syyskuuta 1993. Andy Richter toimi O’Brienin apujuontajana, eli sidekickinä toukokuuhun 2000 asti. Richterin lähdettyä O’Brien juonsi ohjelmaa yksin.
Kun Late Night with Conan O’Brien vuonna 1993 alkoi se oli jatkuvan lopettamisuhan alla. Kriitikot arvostelivat ohjelmaa ja katsojaluvut pysyivät alhaisina. Show teki kuitenkin lopullisen läpimurtonsa noin 2000-luvun alussa, ja siitä tuli esitysaikansa katsotuin ohjelma. The Tonight Show’lla, joka näytetään useimmilla alueilla heti paikallisten iltauutisten jälkeen on aina ollut enemmän katsojia kuin Late Nightilla. The Tonight Show oli myös ensimmäinen myöhäisillan talk show NBC:llä. Late Nightilla on kuitenkin aina ollut tukevampi jalansija tavoitellussa 25–35-vuotiaiden ikäryhmässä, kun The Tonight Show on vedonnut laajempaan ja vanhempaan yleisöön.
Vuonna 2003 Late Night with Conan O’Brien täytti 10 vuotta, ja tämän kunniaksi O’Brien järjesti kymmenvuotisjuhlashow’n (10th Anniversary Special), joka julkaistiin myös DVD-versiona.
NBC ilmoitti 21. heinäkuuta 2008, että O’Brien siirtyy juontamaan The Tonight Show’ta vuoden 2009 kesäkuusta lähtien ja Late Nightin uutena isäntänä tulee aloittamaan koomikko Jimmy Fallon. Viimeinen O’Brienin isännöimä Late Nightin jakso esitettiin Yhdysvalloissa 20. helmikuuta ja Suomessa 25. helmikuuta 2009. Viimeisen jakson vieraina nähtiin näyttelijä–koomikko Will Ferrell, Late Nightin sketseistä tuttu Abe Vigoda sekä O’Brienin sidekickinä toiminut Andy Richter. Musiikkivieraana oli The White Stripes.
Jakson rakenne

Late Night with Conan O’Brien noudatti tyypillistä myöhäisillan talk show’n kaavaa. Alussa O’Brien esitti vitsimonologin, jonka aiheet tulivat monesti ajankohtaisista tapahtumista tai säännöllisesti toistuvista vitseistä. Monologin jälkeen seurasi pidempi sketsikohtaus, minkä jälkeen siirryttiin julkisuuden henkilöiden haastatteluihin. Late Nightin tyypillisessä jaksossa oli kahdesta kolmeen julkkisvierasta vieraiden määrä vaihteli jaksokohtaisesti, ja vieraiden jälkeen ohjelman päätti musiikkiesitys.
The Max Weinberg 7

The Max Weinberg 7 oli Late Night with Conan O’Brienin houseyhtye, joka esiintyi ohjelmassa sarjan alkamisesta asti samalla kokoonpanolla. Yhtyettä johti rumpali Max Weinberg, joka kuuluu myös useasti Bruce Springsteenin kanssa esiintyneeseen E Street Bandiin. Yhtye julkaisi albumin The Max Weinberg 7 vuonna 2000.
The Max Weinberg 7 > Jäsenet

Scott Healy – kosketinsoittimet
Mike Merritt – bassokitara
Mark Pender – trumpetti
Richie ”LaBamba” Rosenberg – pasuuna
Max Weinberg – rummut
Jerry Vivino – saksofoni
Jimmy Vivino – kitara
Komiikka

Ohjelmassa oli toistuvia sketsejä kuten If They Mated (suom. Jos he pariutuisivat), In the Year 2000 (Vuonna 2000) ja SAT Analogies. Lisäksi hahmot kuten The Masturbating Bear (Masturboiva karhu), Pimpbot 5000 ja Coked-Up Werewolf (Kokapöllyinen ihmissusi) esiintyvät ohjelmassa usein. Ohjelma aloitti myös Robert Smigelin Triumph the Insult Comic Dogin uran, joka esiintyi Late Nightissa ensimmäisen kerran vuonna 1997.
| --- | --- |
 Sketsejä Celebrity Survey (julkkiskysely)  New US Post Stamps (uudet postimerkit)  In the Year 2000 (vuonna 2000)  Actual Items  Celebrity: Secrets  If They Mated (jos he pariutuisivat)  Small Talk Moment (pieni juttutuokio)  Celebrity Autographs (julkkisten nimikirjoituksia)  Late Night Audiency Awards (yleisön palkitsemisgaala)  Frankenstein Wastes a Minute of Our Time (Frankenstein tuhlaa minuutin katsojien aikaa)  Walker, Texas Ranger Lever (Walker, Texasista -vipu)  Pierre Bernard’s Recliner of Rage  Conan O’Brien Hates My Homeland :  Hahmoja The Strange Ranger (omituinen metsänvartija)  Abe Vigoda  The Masturbating Bear (masturboiva karhu)  FedEx Pope (FedEx-paavi)  Triumph, the Insult Comic Dog (herjahurtta Triumph)  S&M Lincoln (sadomasokistinen Lincoln)  The Interrupter (keskeyttäjä)  Evil Puppy (paha pentu)  Coked-Up Werewolf (kokapöllyinen ihmissusi)  Vomiting Kermit (oksentava Kermit)  Horny Manatee (kiimainen manaatti)  Artie Kendall (kuolleen laulajan kummitus)
Aiheesta muualla

Kuvia tai muita tiedostoja aiheesta Late Night with Conan O’Brien Wikimedia Commonsissa
Late Night with Conan O’Brien Internet Movie Databasessa (englanniksi)
Late Night
| --- | --- |
: Late Night with David Letterman • Late Night with Conan O’Brien • Late Night with Jimmy Fallon • Late Night with Seth Meyers
: Juontajat – David Letterman | Conan O’Brien | Jimmy Fallon | Seth Meyers
: Musiikki –  Paul Shaffer and The World's Most Dangerous Band | The Max Weinberg 7 | The Roots | The 8G Band with Fred Armisen
: Kuuluttajat/sidekickit –  Bill Wendell | Joel Godard | Andy Richter | Steve Higgins | Ron McClary
Taustalla usein vitsin aiheena oleva ikkunalavaste.
Late Nightissa usein nähty Arnold Schwarzenegger-imitaatio.
Laitinen
Kuvitteellisia Laitisia

Vanha salakuljettaja Laitinen, Juha ”Watt” Vainion laulussa
| --- | --- |
: Tällä täsmennyssivulla luetellaan henkilöitä, joilla on sama sukunimi.
Jääkiekon maailmanmestaruuskilpailut 1947

Jääkiekon maailmanmestaruuskilpailut 1947 olivat lajin ensimmäiset maailmanmestaruuskilpailut toisen maailmansodan jälkeen. Kisat pelattiin Tšekkoslovakiassa 15.–23. helmikuuta, ja niihin osallistui kahdeksan joukkuetta. Kanada ei kuitenkaan osallistunut. Isäntäjoukkue voitti maailmanmestaruuden ja samassa yhteydessä pelatun Euroopan-mestaruuden, vaikka hävisikin Ruotsille.
Turnausta on pidetty menestyksenä, eritoten tunnelmaan eläytyneen yleisön ansiosta, joka kannusti kisaisännät kaksoismestaruuteen.
Sarjataulukko

|  Joukkue   |  O |  V |  T |  H |  TM  |  PM  |  ME  |  P  |
| --- | --- | --- | --- | --- | --- | --- | --- | --- |
|  Tšekkoslovakia  | 7 |  6  |  0  |  1  |  85  |  10  | +75 | 12 |
|  Ruotsi  | 7 |  5  |  1  |  1  |  55  |  15  | +40 | 11 |
|  Itävalta  | 7 |  5  |  0  |  2  |  49  |  32  | +17 | 10 |
|  Sveitsi  | 7 |  4  |  1  |  2  |  47  |  22  | +25 | 9 |
|  Yhdysvallat  | 7 |  4  |  0  |  3  |  42  |  26  | +16 | 8 |
|  Puola  | 7 |  2  |  0  |  5  |  27  |  40  | -13 | 4 |
|  Romania  | 7 |  1  |  0  |  6  |  17  |  88  | -71 | 2 |
|  Belgia  | 7 |  0  |  0  |  7  |  15  |  104  | -89 | 0 |
Mestarijoukkue

|  | Joukkue | Pelaajat |
| --- | --- | --- |
| 1. | TCH |  Vladimir Bouzek,  Jaroslav Drobny,  Zdenek Jarkovsky,  Stanislav Konopasek,  Josef Kuss,  Bohumil Modry,  Frantisek Pacalt,  Miloslav Pokorny,  Vaclav Rozinak,  Miroslav Slama,  Karel Stibor,  Vladimir Stovik,  Ladislav Trojak,  Josef Trousilek,  Vladimir Zabrodsky |
The Tonight Show

| The Tonight Show |
| --- | --- |

 Jay Lenon vieraana Laura Bush toukokuussa 2004.
Tyyli:  Komedia, talk show
Kestoaika:  Vaihtelee
Luoja(t):  NBC
Pääosissa:  Steve Allen (1954–1957) Jack Paar (1957–1962) Johnny Carson (1962–1992) Jay Leno (1992–2009) Conan O'Brien (2009-2010) Jay Leno (2010–2014) Jimmy Fallon (2014–)
Alkuperämaa:   Yhdysvallat
Alkuperäiskieli:  amerikanenglanti
Verkko:  NBC
Esitetty:  27. syyskuuta 1954 –
Aiheesta muualla
IMDb 
The Tonight Show on yhdysvaltalainen viihdeohjelma. Se on Yhdysvaltojen suosituin myöhäisillan keskustelu- eli talk show -ohjelma ja maailman pisimpään jatkuneita viihdeohjelmia. The Tonight Show'ta juonsi 6. helmikuuta 2014 saakka Jay Leno ja hänen jälkeensä 17. helmikuuta alkaen Jimmy Fallon.
Ohjelma aloitti 105 minuutin pituisena 27. syyskuuta 1954 juontajanaan Steve Allen. Se on Yhdysvaltojen kolmanneksi pitkäkestoisin viihdeohjelma. Ohjelmaa alettiin esittää Suomessa 4. kesäkuuta 2009 Subilla, kun Conan O'Brien siirtyi ohjelman juontajaksi.
Historia > Allen, Paar ja Carson

Alkuperäinen Tonight -ohjelman isäntä Steve Allen juonsi ohjelmaa NBC:llä vuosina 1954–1957. Allen oli ensimmäinen merkittävä juontaja alallaan ja vaikutti eniten talk show -ohjelmien kehitykseen. Häntä kutsutaankin koko ohjelmalajin isäksi. Hän oli kehittänyt ohjelmatyypin alun perin newyorkilaiselle paikalliskanavalle, josta NBC poimi sen omaan ohjelmistoonsa. Alkuvuosina ohjelman esitysaika oli klo 23.15–1.00, ja se nauhoitettiin Manhattanilla sijainneessa Hudson Theatressa.
Steve Allenin apulaisena oli vuosina 1956–1957 Ernie Kovacs. Allen aloitti uuden tv-sarjan kesällä 1956, ja siitä lähtien hän esiintyi Tonightissa vain keskiviikosta perjantaihin. Maanantain ja tiistain jaksoja isännöivät sen jälkeen eri henkilöt. 1. lokakuuta 1956 alkane Kovacs isännöimällä Tonightia maanantaisin ja tiistaisiin vuoteen 1957 asti, ja vierailevat juontajat jäivät pois.
NBC muutti Tonightin tyyliä merkittävästi Allenin ja Kovacsin lähdettyä tammikuussa 1957. Ohjelma nimettiin uudelleen, ja siitä tuli ajankohtaisohjelma Tonight! America After Dark, jota juonsi aluksi Jack Lescoulie ja myöhemmin Al Collins. Uusi ohjelma ei ollut katsojien eikä kriitikoiden mieleen, ja heinäkuussa 1957 ohjelmasta tuli jälleen samanlainen huumorisarja kuin se oli ollut Steve Allenin aikana, ja uutena juontajana aloitti Jack Paar.
Jack Paar juonsi The Tonight Show'ta Steve Allenin jälkeen vuosina 1957–1962. Paarin kaudella ohjelma oli vähemmän komediapainotteinen, ja siinä keskityttiin erityisesti vieraiden haastatteluihin, jotka Paar otti tosissaan ja kiisteli toisinaan kovinkin sanoin vierailijoiden kanssa. Paarin isännöimä viimeinen jakso esitettiin 30. maaliskuuta 1962, jonka jälkeen alkoi noin viiden kuukauden tauko, jolloin The Tonight Show'ssa esiintyi väliaikaisia juontajia, tunnetuimpina Groucho Marx ja Jerry Lewis.
Johnny Carson aloitti The Tonight Show'n juontajana lokakuusta 1962. Carson on ohjelman juontajista legendaarisin. Hän juonsi ohjelmaa kolmekymmentä vuotta 1962–1992. Hänen apulaisjuontajanaan eli sidekickinä toimi Ed McMahon. Ohjelma keräsi huippuvuosinaan 1960-luvulla toisinaan yli 45 miljoonaa katsojaa yhdelle ohjelmalle, mikä on ennätys myöhäisillan talk show -lajissa. Carsonin ohjelman ensimmäisinä vuosina ohjelmalla ei juuri ollut kilpailijoita, sillä muut televisiokanavat alkoivat vasta käynnistellä omiaan. Johnny Carsonin aikana The Tonight Show sai seitsemän Emmy-palkintoa. Sarja oli kuvattu ja lähetetty alusta alkaen New Yorkista, mutta Carsonin aikana toukokuussa 1972 se siirtyi Kalifornian Burbankiin, jossa sitä kuvattiin helmikuuhun 2014 saakka.
Historia > Carsonista Jay Lenoon

Carsonin jäätyä eläkkeelle vuonna 1992 NBC-kanavan oli valittava uusi juontaja pitkän Carsonin kauden jälkeen. Selvät vaihtoehdot olivat joko heti Tonight Show'n jälkeen esitettävän Late Nightin juontaja David Letterman tai koomikko Jay Leno. Leno oli tehnyt ensiesiintymisensä The Tonight Show'ssa vuonna 1977. Vuonna 1988 Carsonin kauden lähestyessä loppuaan Lenosta tehtiin ohjelman vakituinen sijaisjuontaja. Carson itse suosi Lettermania, joka oli ollut Lettermanin oppi-isä. NBC valitsi kuitenkin toisen vaihtoehdon eli Jay Lenon, joka aloitti isäntänä 1992. Lenon ensimmäisenä vieraana oli näyttelijä Billy Crystal.
Letterman siirtyi vuonna 1993 kilpailevalle CBS-kanavalle isännöimään omaa Late Show-ohjelmaansa. Ensimmäisten vuosien aikana Letterman johti katsojaluvuilla mitattuna kilpailua Lenon The Tonight Show'n kanssa. Vuoden 1995 aikana The Tonight Show alkoi kerätä suurempia katsojalukuja. Käännekohtana pidetään heinäkuuta 1995, jolloin Lenon haastatteli näyttelijä Hugh Grantia, joka oli vain muutama viikko aiemmin ollut pidätettynä jäätyään kiinni prostituoidun kanssa. Kyseinen jakso keräsi valtavat katsojamäärät, ja The Tonight Show'n katsojaluvut ylittävät ensimmäistä kertaa Late Show'n ja pian myös kaikki kilpailijansa.
Historia > Conan O'Brienin riitaisa ero ja Lenon paluu

Jay Lenon juontama viimeinen jakso esitettiin perjantaina 29. toukokuuta 2009. Siinä Lenon viimeisenä vieraana oli Conan O'Brien, joka oli valittu Lenon seuraajaksi. Leno itse siirtyi juontamaan NBC-kanavalle syyskuussa 2009 keskusteluohjelmaa The Jay Leno Show, josta tuli samantyylinen kuin The Tonight Show, paitsi että sitä esitettiin Yhdysvalloissa iltakymmeneltä, kun The Tonight Show alkoi myöhemmin puoli kahdeltatoista.
Late Night -ohjelmaansa vuodesta 1993 juontanut Conan O'Brien aloitti The Tonight Show'n juontajana 1. kesäkuuta 2009. NBC oli ilmoittanut jo helmikuussa 2009, että O'Brienin juontajaparina Late Nightissa vuosina 1993–2000 toiminut Andy Richter toimisi O'Brienin vetämässä The Tonight Show'ssa kuuluttajana ja sketsinäyttelijänä.
Conan O'Brienin juontama The Tonight Show ja Lenon The Jay Leno Show eivät saavuttaneet NBC:n tavoitteita, ja esimerkiksi kummankin ohjelman katsojaluvut olivat odotuksia pienemmät. NBC-kanava ehdottikin Lenon oman ohjelman lyhentämistä puolituntiseksi ja sen aloituksen siirtämistä O'Brienin ohjelman paikalle puoli kahteentoista. O'Brien ei suostunut siirtämään aloitusaikaa, sillä hän uskoi sen koituvan ohjelman tuhoksi.
O'Brienin puolesta järjestettiin mielenosoituksia muun muassa Los Angelesissa, Seattlessa ja Chicagossa, ja esimerkiksi Facebookiin perustettu tukiryhmään "I'm with Coco" liittyi nopeasti satojatuhansia jäseniä. Lopulta Conan O'Brien sopi televisioyhtiön kanssa 45 miljoonan dollarin erorahasta, ja siihen päättyi hänen lyhyt uransa The Tonight Show'ssa. Ohjelman juontajaksi palasi 1. maaliskuuta 2010 alkaen Jay Leno. Vuodesta 1995 The Tonight Shown Bandin johtajana toiminut Kevin Eubanks lopetti ohjelmassa 28. toukokuuta 2010, hänen tilalleen tuli Rickey Minor.
Historia > Jimmy Fallon

NBC tiedotti toukokuussa 2013, että Late Night -ohjelmaa vuodesta 2009 isännöinyt Jimmy Fallon on Lenon seuraaja The Tonight Show'ssa. Fallonin kerrottiin aloittavan Sotšin talviolympialaisten aikana helmikuussa 2014, jolloin katsojaluvut ovat tyypillisesti korkeita.
Lenon katsojaluvut viimeisellä kokonaisella viikolla The Tonight Show'n isäntänä olivat suurimmat neljään vuoteen. Lenon viimeinen jakso esitettiin 6. helmikuuta 2014. Viimeisessä jaksossa vieraina olivat muun muassa Garth Brooks ja Billy Crystal. Crystal oli myös Lenon ensimmäisenä vieraana hänen aloittaessaan The Tonight Show'n isäntänä toukokuussa 1992. Ohjelmassa esitettiin myös presidentti Barack Obaman etukäteen nauhoitettu videotervehdys.
Ensimmäinen Fallonin isännöimä The Tonight Show Starring Jimmy Fallon esitettiin 17. helmikuuta 2014. Samalla ohjelman kuvauspaikka siirtyi yli neljän vuosikymmenen jälkeen Kalifornian Burbankista takaisin New Yorkiin.
Juontajat

| Juontaja | Aloitti | Lopetti |
| --- | --- | --- |
| Steve Allen | 27. syyskuuta 1954 | 25. tammikuuta 1957 |
| Jack Paar | 29. heinäkuuta 1957 | 30. maaliskuuta 1962 |
| Johnny Carson | 1. lokakuuta 1962 | 22. toukokuuta 1992 |
| Jay Leno | 25. toukokuuta 1992 | 29. toukokuuta 2009 |
| Conan O'Brien | 1. kesäkuuta 2009 | 22. tammikuuta 2010 |
| Jay Leno | 1. maaliskuuta 2010 | 6. helmikuuta 2014 |
| Jimmy Fallon | 17. helmikuuta 2014 | jatkuu edelleen |
The Tonight Show Suomessa

Suomessa The Tonight Show With Jay Lenoa näytti MTV3 MAX. Jaksot nähtiin kolmen päivän viiveellä Yhdysvaltain ensiesityksen jälkeen.
Aiheesta muualla

Kuvia tai muita tiedostoja aiheesta The Tonight Show Wikimedia Commonsissa
The Tonight Show'n kotisivu (englanniksi)
The Tonight Show Internet Movie Databasessa (englanniksi)
Jack Paarin haastattelussa presidenttiehdokas John F. Kennedy vuonna 1959.
Kylmäveristen klubi

| Kylmäveristen klubi> Club Dead |
| --- | --- |

Alkuperäisteos
Kirjailija:  Charlaine Harris
Kieli:  englanti
Genre:  fantasia, mysteeri, kauhu, draama
Kustantaja:  Ace Books
Julkaistu:  2003
ISBN:  0-441-01051-2
Suomennos
Suomentaja:  Sari Kumpulainen
Kustantaja:  Gummerus
Julkaistu:  2010
Ulkoasu:  sidottu
Sivumäärä:  291
ISBN:  978-951-20-8214-8
Sarja: Sookie Stackhouse
Edeltävä:  Verenjanoa Dallasissa   (Living Dead In Dallas, 2002)
Seuraava:  Veren imussa   (Dead To The World, 2004)
Löydä lisää kirjojaKirjallisuuden teemasivulta
Kylmäveristen klubi (engl. Club Dead, 2003) on yhdysvaltalaisen Charlaine Harrisin kirjoittama fantasiaromaani. Kirja on kolmas osa Harrisin Sookie Stackhouse -kirjasarjaa (engl. The Southern Vampire Mysteries), joka kertoo vampyyrien ja ihmisten yhteiselosta Bon Tempsin pikkukaupungissa Louisianassa.
Sarjan päähenkilö on 25-vuotias tarjoilija Sookie Stackhouse, jolla on telepaattisia kykyjä. Ensimmäisessä osassa Veren voima hän rakastuu vampyyri Bill Comptoniin. Kirjassa Kylmäveristen klubi Sookie alkaa epäillä Billiä petturuudesta. Billin kadottua hän haluaa ottaa selvää, onko Bill lähtenyt toisen naisen mukaan vai onko hänelle tapahtunut jotain pahaa. Tutkimukset johtavat Sookien vaaroihin. Samalla hän joutuu tekemään päätöksiä ihmissuhteistaan.
Televisiosarja True Bloodin kolmas tuotantokausi perustuu löyhästi Kylmäveristen klubi -romaaniin. Sovitus ei kuitenkaan seuraa yksityiskohtaisesti kirjan tapahtumia.
Tarina

Vampyyrit ovat tulleet julkisuuteen Japanissa tuotetun tekoveren keksimisen jälkeen ja yrittävät tulla osaksi yhteiskuntaa. Sarjan aiemmissa osissa Sookie on alkanut seurustella vampyyri Bill Comptonin kanssa ja tutustunut samalla muihinkin yliluonnollisiin olentoihin.
Kirjassa Kylmäveristen klubi Sookien ja Billin suhde on ajautunut ongelmiin. Salaista tietokantaa työstänyt Bill sanoo lähtevänsä työmatkalle. Matkalla Bill katoaa eikä Sookie aluksi tiedä onko taustalla toinen nainen vai onko Billille tapahtunut jotain pahaa. Hän alkaa selvittää asiaa yhdessä vampyyrisheriffi Ericin ja ihmissusi Alciden kanssa. Molemmat ovat kiinnostuneita Sookiesta myös henkilökohtaisesti. Alcidella on silti omiakin sydänsuruja, hänen entinen kihlattunsa Debbie on jättänyt hänet epäilyttävissä hommissa olevan toisen miehen takia. Sookie ja Alcide lohduttavat toisiaan ja heidän välinsä alkavat mennä romanttiseen suuntaan.
Sookie tekee Alciden kanssa tutkimuksia muun muassa Kylmäveristen klubi -nimisessä baarissa, joka on monien vampyyrien ja ihmissusien kantapaikka. Samalla he törmäävät moniin yllättäviin henkilöihin kuten epäilyttävän vampyyrin seurassa olevaan Sookien ystävään Taraan, vampyyriksi muuttuneeseen Elvikseen, vampyyrikuningas Russell Edgingtoniin ja Alciden entiseen kihlattuun. Baariin tulee kaaos, kun Debbie raivostuu nähtyään Alciden toisen naisen kanssa. Tapahtumat riistäytyvät käsistä, kun Sookie saa selville, että myös vampyyreita vastustavan lahkon johtaja Steve Newlin on paikalla pahoin aikein. Sookie joutuu kahakassa Newlinin puukottamaksi.
Eric pelastaa Sookien ja vie hänet Russellin tilalle. Sookie viettää intiimin hetken Ericin kanssa, mutta heidät keskeytetään. Sookie saa selville, että hänen molemmat epäilyksensä Billistä ovat oikeita. Bill on lähtenyt entisen rakastajattarensa, hänen vampyyriksi muuttaneen Lorenen, luo, mutta joutunut tämän pettämäksi. Hän on nyt siepattuna ja kidutettavana Russellin tilalla.
Sookie pyrkii pelastamaan Billin, mutta joutuu samalla itse vaaraan sekä ihmissusien että vampyyrien taholta. Hän joutuu tappeluun Lorenan kanssa ja tappaa tämän itsepuolustuksena vaarnalla. Sookie pelastaa Billin, mutta joutuu uudelleen tämän pettämäksi. Sekavassa tilassa ja verenhukassa oleva Bill hyökkää hänen kimppuunsa ja käyttää häntä hyväkseen. Sookie päättää jatkaa elämäänsä toistaiseksi yksin. Hän peruu Billin ja Ericin kutsut taloonsa, sillä vampyyrit eivät voi tulla ihmisasumuksiin ilman kutsua, ja lukitsee Billin tietokannan kaappiin, jotta vampyyrit eivät pääse siihen käsiksi.